י' באדר א תשי'א

16-בפברואר 1951'

א י שי \*

אל: מר משה שרת, שר החוץ

 משרד החוץ, הקריה.

משה יקר,

זה עתה הגיעו לידינו העתונים הישראליים המפרסמים את הדיון המדיני האחרון בכנסת על כל גלגוליו ושלביו. עד כמה שאפשר לקבל רושם כל שהוא ע״י הסתכלות מרחוק בלי הרחת האוויר המיוחד העולה משדה הקרב בשעת המערכה, הרי נראה הווכוח הזה כרציני ונוקב על כל פנים משתקפת בו הדאגה העמוקה השולטת בציבורנו בשעת חירום וסכנה לישראל ולאומות העולם. כולנו הערכנו את סקירתך הסגנונית, המגוונת ורבת התנופה שהעלתה בלבי זכרונות מנאומים בבית הנבחרים האנגלי, כשראשי ממשלה ושרי חוץ גוללו בפני שומעיהם, לארכה, ולרחבה, את היריעה. המלאה, של מאורעות תבל בהשתלשלותם, בארצות הברית קיים, כידוע, משטר של אחריות נפרדת בין קברניטי מדיניות החוץ לגי נבחרי האומה, אין מקום לאותו ההווי החגיגי והמיוחד של מסירת דין וחשבון על מדיניות חוץ באזני נציגי העם,

ידעתי להעריך ברגשי תודה עמוקים גם את הערתך האדיבה על חלקי אני במערכה זו. אכן לא היתה הפרשה הזאת חסרת העזות וסכונים, וספק אם הייתי מתמיד באותה מידת היזמה לולא העידוד - שלא לדבר על הסיוע - שקבלתי משאר חברי המשלחת, בשלבים המוקדמים היה גדעון רפאל היחיד שתבע פעילות ויוזמה, ואני פסקתי הלכה כמוהו ובניגוד מסוים לשאר החברים אשר דאגו יתר על המידה לתוצאות המתרחבות להולכות של יוזמה זו. אך במרוצת הזמן והמאורעות הגיעו כולם לידי הכרה שיש ביכולתנו גם להביא תרומה לעצם בירור הסכסוך, וגם למלא במקצת את היעוד המיוחד שנבאו לנו אומות העולם בשעת כניסתנו למשפחת העמים הריבוניים.

קראתי במפח נפש את דברי ריפטין וחבריו. ברור שניתקו את החוט האחרון שקשר אותם עדהנה בטבורם הציוני, אולם נראה לי כי תופעה זו משחררת את מדיניות החוץ שלנו מהשפעתו העוצרת של חשבון אחד, אשד פעל עד עכשיו בעצובה. היות ואין כל סכוי לספק את מפ״ם בקו איזה שהוא הסוטה כמלוא הנימה ממסילת הקוניפורם נראה לי כי השקול "מה תאמר מפ״ם?״ צריך לרדת מעל סדר יומגו, ויש לשקול את ענין; הידידות עם ברי"המ כנכס עצמאי, בהפשטה מוחלטת מהדאגה לרגישות השמאל שלנו שהוסיפה

משקל עד כה להערכת הנכס הזה. גם עתה אין לזלזל חלילה בידידות ברה"מ, אולם היא מפסידה לא מעט משיעור קומתהכאשר ניטל ממנה השיקול המסייע הזה הנובע מרצון כן לקיים בסיס פנימי רחב למדיניות החוץ שלנו.

אינני יודע אם אפתיע אותך באמרי כי הנעימה המאכזבת ביותר שקלטתי מקריאת דברי הכנסת באותו מעמד עלתה דווקא מדבריהם של כמה ידידים מחברי סיעת הכלליים. מה גדולה מידת הנחיתות ההתבטלות המתבטאת בגירסה זו של ״עם קטן” שקצרה ידו מהושיע את ׳העולם אפילו במקצת, ושמוטלת עליו שתיקה צייתנית כיאה למדינה דלה זו הסמוכה על שולחנם של גדולים לא זו בלבד שתורה זאת מבטלת למפרע כל מושג של ”אחרית הימים” - ולא נרתענו מלהרים חזון זה על נס כאשר תבענו עזרה ואהדה לתקומתנו המדינית: היא גם מסלפת את פני המציאות. לא רק שלא ״התבלטנו״ כדברי המבקרים, אלא חפשנו כל הזדמנות אפשרית לתלות את כנורינו על אילנות אחרים ולהתחבא מאחוריהם, בעילום שם; ורק לחץ הנסיבות וציפית הקהל הוציאונו

לאור העולם בלית ברירה. דווקא הרצון המובהק הזה לדאוג לעצם

הענין ולהתפשט מכל יצר אנוכי של תביעת זכויות בעלות - הוא שהרים את קרננו עליון והפיץ סביבותינו תמימות מיוחדת של הערצה כללית. (מכתבו של הנציג האוסטראלי לחברו בקריה נותן בטוי נאמן להערצת זו.)

אני חושש מפאת עומס העבודה נמנענו עד כה מלהעיר אזנך על תופעה אחת שלוותה אותנו בכל הפרשה הזאת - הלא היא תגובת היהודים בארצות הברית. רטט של חשמל עבר את הגולה הזאת בראותה את מדינת ישראל כדמות מרכזית במאמץ הבינלאומי להצלת השלום. הרגשה זו הובעה בעשרות המברקים והמכתבים שנהרו אלינו מיהודים נעלמי שם - וחלקם ממקורות לא יהודיים; וגם כל מסיבה יהודית שהתגלגלתי אליה בעצם ימי המעשה שיקפה את הגאווה המחודשת הזאת במדינת ישראל. אמרתי ״גאווה מחודשה” יען כי גאווה זו זקוקה מאד להתחדשות. בכל שאר הענינים מופיעים אנו בפני יהודי אמריקה וממשלת ארצות הברית במבקשי עזרה ודורשי טובות ־ ואין מנוס מנחיתת מעמד כשהמדובר הוא תמיד בבקשה זאת או אחרת. ״תנו לנו חיטה, תנו לנו נשק, תנו לנו דולרים, באו מים עד נפש״ - הפזמון הזה מעורר התרגשות, אבל איננו מעורר כבוד - אלא בנפשם של יחידי סגולה המבחינים את המטרה הגאה והמפוארת שאליה מכוונות הדרישות התדירות והמיגעות האלו, לכן, אם ניתנת לנו פעם הזדמנות להופיע בזירה אחת כתורמים ולא כנתבעים כמו שארה״ב חותרת לשכנעו ולפתותו,, ולא כמי שמתחנן עכי ארה"ב תסביר לו פנים, כגורם שקצת נמלכים בדעתו ותוהים כיצד יפעל - אם ניתנת הזדמנות כזאת לפעול פעולה הנוגעת אך ורק מיכולתה העצמאית של מדינת ישראל, כיצד נוכל להחמיצה? ואם מדינת ישראל היא באמת ״עם קטן״, למה כל הרעש הזה שליווה את חבלי לידתה? וכיצד יהין ״עם קטן״ לדרוש מלווה של חצי ביליון ודרישות אחרות שכולן אומרות גדולות ולא קטנות? נדמה לי כי נחוץ בירור יסודי של המושג הזה ״עם קטן״,

היות ומעולם לא פעלה הציונות המדינית בהנחה בזאת אפילו בלכתה ״במדבר בארץ לא זרועה״שכן בהגיעה למלוי חזון העצמאות.

בין פתיחת המכתב הזה וסיומו צץ ועלה המשבר הממשלתי החדש וספק אם לבך פתוח להרהורים אלה - אולם תקוותי עזה כי המשבר הזה בא לבשר יציבות בשלטון ולא להרוס אה היציבות שאיננה קיימת למעשה, שיקולים אלה הנוגעים לסגנון הופעתה של מדינת ישראל בעולם לא יחדלו מלהטריד אותנו גם להבא.

סוף סוף, מצאתי אפשרות להשתמש בושינגטון ולהתמסר כולי למבצעים השונים\*- ואפילו ליצור אופק בהיר של שבועיים שלושה, ללא צורך של לינה בשום עיר אחרת, על אפם וחמתם של מונטור ושווארץ ושאר הנוגשים, אני רואה נצנוץ ראשון של הצלחה לשני מבצעים - מתן ואגרות חוב - ועליהם אייחד את הכתיבה במכתב נפרד שיגיע אליך ביד אחד הפנחסים

שלום וברכה לכולכם משושנה וממני,

\*אני מקווה שהדו"ח שלי בענין זה כבר הגיע